钦定古今图书集成/明伦汇编/氏族典/第351卷 > 《廖用贤尚友录》 > 娄圭
## 钦定古今图书集成/明伦汇编/氏族典/第351卷 > 《廖用贤尚友录》 > 娄圭

按《魏略》，圭字子伯，少与太祖有旧。初平中，在荆州北
界合众，后诣太祖，太祖以为大将，不使典兵，常在坐
席言议。及河北平定，随在冀州。其后太祖从诸子出
游，子伯时亦随从。子伯顾谓左右曰：“此家父子如今
日为乐也。”人有白者，太祖以为有腹诽意，遂收治之。